Lolland-Falsters Stifts-Tidende, 1841-09-25
Da Vinteraftenerne, som bekjendt, især for Bondestanden er den til Læsning bedst egnede Tid, og da den friere Deeltagelse i mange høist vigtige Anliggender, hvortil vor Konge ved den nye Landcommunalanordning har kaldet Bondestanden, nu mere end nogensinde forhen, gjør det nødvendigt for denne Stand i mange Retninger at udvide sine Kundskaber, ansee vi det for særdeles ønskeligt, at der netop i nærværende Efteraar med Kraft og Jver arbeides paa at oprette Læse indretninger i alle de Pastorater, hvor saadanne ikke allerede findes. For hertil at virke hvad vi formaae, have vi besluttet at skjænke en Sum af 60 Rbd. til lige Fordeling mellem de Læseindretninger paa Landet her paa Falster, om hvis Grundlægning der inden Udgangen af November Maaned d. A. meddeles Afdelingens Bestyrelse en paalidelig Beretning, hvoraf det skjønnes, at de med en saadan Hjælp kunne være i Stand til at bestaae og virke med Held Dog erholder ingen Læseindretning mere end 20 Rbd., dersom imod Formodning et mindre Antal end 3 til den nævnte Tid skulde være grundlagt. Ligeledes ville vi ved vor Anbefaling virke til, at enhver Læseindretning, hvis Organisation lover heldig Fremgang, saavidt muligt, erholder af Selskabets Hovedbestyrelse de af samme udgivne Skrifter. Vi henvende fornemmelig vor venlige Opfordring til Godseierne, Proprietairerne, Forpagterne af større Gaarde, Sognepræsterne og Skolelærerne, paa hvis velvillige Bistand vi til saadanne Læseindretningers Oprettelse gjøre Regning. Det er dem, der staae Bondestanden nærmest, der bedst kjende dens Trang, ere i Besiddelse af dens Tillid, og hvis Velvære paa det Nøieste er forbundet med dens Forædling og Forbedring ved Oplysning. Af dem især vente vi, at de ikke ville unddrage sig for nogen Opoffrelse for dette Anliggende, deels af Penge og Bøger, deels og fornemmelig af Tilsyn og Veiledning. Men ogsaa af enhver retskaffen og oplyst Mand af Bondestanden vente vi hertil kraftig Bistand; thi dersom denne Stand ikke selv viste Jnteresse for Sagen, og med Glæde modtog det den tilbudte Gode, kunde det kun lidet hjælpe, at Andre arbeidede for den. Mange Baand forene i aandelig Henseende ethvert Pastorats Beboere, og Sognepræsten er ved sin hele Stilling og sit Forhold til sin Menighed baade nærmest kaldet og bedst skikket til at lede og ordne et saadant Anliggende. Derfor ansee vi det for hensigtsmæssigst, at een Læseindretning oprettes i ethvert Pastorat, men overlade det naturligviis til Beboernes Afgjørelse efter hver Egns locale Forhold, om det maatte findes tilraadeligt enten at oprette en særskilt Læseindretning i hvert af de Sogne, som henhøre under et Pastorat, eller at flere Pastorater forene sig om een Læseindretning. Ligeledes overlades det naturligviis til de Vedkommendes egen Afgjørelse, paa hvad Maade en saadan Læseindretning bliver at organisere, navnlig om man foretrækker Læseforeninger, hvor de anskaffede Skrifter, i en vis Orden circulere blandt dem, som dertil yde et vist aarligt Bidrag, eller Almuebibliotheker, hvor Skrifterne opbevares paa eet Sted, f. Ex, hos Sognepræsten, og derfra udleveres enten blot til de Bidragende eller til enhver af Pastoratets Beboere, som ønske det. Dog troe vi efter de af os indhentede Erfaringer at maatte tilraade den sidst nævnte Maade som den, der har viist sig bedst at svare til Øiemedet. Dersom hermed Læsestuer kunde forenes, hvori Beboerne kunde samles paa visse Tider, f. Ex. en Aften om Ugen, vilde dette sikkert meget fremme Øiemedet og give Anledning til en gavnlig Tankendvexling og gjensidig Meddelelse af Kundskaber og Erfaringer. Som den hensigtsmæssigste Maade at begynde Sagen paa anbefale vi, at Sognepræsten, eller den som stiller sig i Spidsen for Foretagendet, ved frivillig Subscription blandt Pastoratets Beboere søger at samle en Sum til det første Jndkjøb og ligeledes at erholde gode Bøger som Gave eller til Laan i den første Tid, og at man derpaa efter fælleds Overeenskomst bestemmer et moderat aarligt Bidrag f. Ex. mellem 2 Mk. og 1 Rbd. til Bogsamlingens bestandige Vedligeholdelse og Forøgelse med nye Skrifter. Hvor Udlaan ikkun skeer til de Bidragende, var det maaskee rigtigt at fastsætte de aarlige Bidrag betydelig lavere for Huusmænd, Tjenestefolk osv. end for Gaardmænd. Derefter kunde en Bestyrelse udvælges blandt de Bidragende, bestaaende f.Ex. af 4 til 6 Mænd, til hvem Valget af Bøger m.v. overlodes. Med Hensyn til dette Valg troe vi at burde tilraade, især i Begyndelsen mere at tage Hensyn til de Skrifter, som det har viist sig, at Almuen helst læser, end til dem, hvis Læsning de mere Dannede maatte ansee for nyttigst, og skulle vi til den Ende stræbe at indhente Efterretning fra de allerede bestaaende Læserindretninger om, hvilke Bøger der have været meest søgte. Ligeledes skulle vi til enhver Tid med Glæde og efter bedste Evne meddele de Raad og den Veiledning, som man til denne vigtige Sags Fremme maatte forlange af os. Nykjøbing den 21de September 1841. Paa Bestyrelsens Vegne N. Hansen, Afdelingens Formand.